אני משמרת לילה, עולה משמרת בחמש בבוקר, סוקרת גדר. מתבכיינת למפקדת שזה לא פייר שאני סורקת גדר כבר יומיים וזה משעמם ממש. 6:20 אני כבר ממש עייפה, מתה שמשמרת תגמר כדי שאני אלך להתקלח ולאכול משהו. 6:30 מספר רקטות בודדות. אביב והסמלת שמחות כי יש קצת אקשן, אני מיד נדרכת. אני יוצאת בזום במשואה ותוך שנייה יש עוד מעל 100 רקטות. אנחנו לא מבינות מה קורה. כל התצפית שלי עשן ופירורים שחורים. אני נבהלת ממש. כל התצפיות מתחילות לדווח על חצייה לשטחנו מכל קו דיווח אפשרי. מאות אנשים פושטים על הגדר. באמת משום מקום. עם ידיים רועדות אני קופצת לתחשים שהפסקלית מקפיצה אותי אותי אליהם ורואה את כל העזתים חוצים והמצלמה שלי נכבת. אני לא מבינה מה קורה. מתסכלת מצדדי רואה שכל הבלונים קולה. אנחנו מאבדות את זה ומתחילות לבכות. לא מבינות מה קורה ואיך זה התחיל בלי שום הודעה מוקדמת. אנחנו יושבות בחמל כי אי אפשר לצאת ומחכות. בזמן הזה אנחנו שומעות על כל הפשיטות שהיו בכל החמלים על החברות שלנו בכיסופים ובנחל עוז. אנחנו שומעות על פצועים והרוגים בקשר וחיילים שמתחננים לחילוץ במשך שעות אבל אף אחד לא עונה להם. התצפיתניות בחמלים נטשו עמדות ורוב המצלמות לא עובדות כי צלפו בהן. אנחנו מושכות את האמצעים מהחמלי גדר ושם מתחילה האימה. אומרים לנו לסרוק תחשים שחוזרים חזרה לעזה כדי לחפש חטופים. אני קופצת לתחש חוזר בתוך שטח עזה ומזהה ארבעה חטופים. שלושה גברים ואישה, עם ידיים קשורות מאחורי הגב הולכים בשטח עזה. אני לוקחת את הקשר ומכריזה ״אפולו אמת, אפולו אמת, אפולו אמת, קבלו כי אני מזהה ארבעה חטופים בשטח עזה״. אני סורקת בידיים רועדות ולא מבינה בכלל מה קורה. כעבור כמה דקות המצלמה שלי נתקעת ואני מאבדת את החשודים. שמים אותי על עמדה אחרת ביחד עם עוד תצפיתנית. אני מתחילה להרגיש סחרחורת ומתעלפת. קצינת רפואה מגיעה אליי, מרימה לי את הרגליים, מדברת איתי ומרגיעה אותי. אני חוזרת לתפקד. אחרי כמה דקות מישהו צועק מחבל מחבל בחמל, כולנו נשכבים על הרצפה, אני מתחבאת מתחת לעמדה ומושכת את הכיסא צמוד לעמדה. בראש עוברת לי רק מחשבה אחת, אם המחבל נכנס, הוא ישר רואה אותי, אני ממש מולו. בסוף מסתבר שזאת הייתה טעות. ככ נבהלתי שהייתי בטוחה שזהו, אני הולכת למות. מאוחר יותר אני מגלה שנמצאים בבסיס 47 מחבלים, רובם מסתובבים מאזור שמחוץ לחמל. אני דואגת בטירוף לחברות שלי שנמצאות בחוץ, במיגונית. השעות עוברות, הגיע הלילה, צריך ללכת לישון. כל הזמן הזה אני עם בחילה ולא מצליחה להקיא בגלל שבקושי אכלתי ושתיתי. אומרים לנו שאנחנו צריכות לישון במיגונית. אביב לא מסכימה והולכת לישון בחמל. אני נכנסת למיגונית, ולא נרדמת. הזוועות של כל היום לא נותנות לי מנוח. יש לי להקיא. אני יוצאת החוצה לנסות להקיא. כמה בנות שאני לא מכירה ניגשות אליי. אני אומרת שאני הולכת להתעלף, מרגישה חלשה ונשכבת על הרצפה. לא מצליחה לפתוח את העיניים, ולא מצליחה לתקשר. אבל אני שומעת הכל. באיזו שהוא שלב מעבירים אותי לחמל, וכל הזמן הזה לוקח בערך שעה. אולי קצת יותר. שעה שאני לא מצליחה לדבר, לא מצליחה להשאיר את העיניים פקוחות, רועדת מקור, לא מצליחה להכניס אוויר ובוכה בהיסטריה לסירוגין. מביאים לי צוות חובשים ואני שומעת שההבחנה שלהם היא שאני חווה התקף חרדה קשה. אחרי שעה ארוכה מאוד אני נרדמת. בבוקר שאני קמה אני בקושי מצליחה לעמוד. ישנתי רק ארבע שעות, מרגישה חלשה מאוד ומתעלפת שוב. החובשים מגיעים ומחליטים לפתוח לי וריד כדי לעשות לי עירוי. לוקחים אותי לחדר צדדי ושם מנסים לעשות לי עירוי, לא מוצאים וריד, דוקרים אותי בכף היד, נתקלים בשסתום אז דוחפים את המחט יותר ויותר עמוק, אני צורחת, זה ממש כואב. לבסוף מוצאים את המחט ומכניסים לי בוריד במקום אחר. אני עושה את העירוי ומתאוששת. וככה עברו עליי ה24 השעות הראשות של המלחמה.
